ISANDA LAUAS
Tere tulemast saatesse!
Seekordne külaline on isik, kes on välimuse poolest tagasihoidlik,
kuid tegelikult võimas Jumala mees.
Tere tulemast Seppo Hietanen! - Aitäh!
Me kohtusime sinuga 2003.a märtsis NAMIKA seminaril.
Samal aastal hakkas tegutsema TV7
ja sa oled kogu aeg sellega kaasas käinud.
Sa oled meid toetanud ja korduvalt me palvesaadetes osalenud.
Räägime neist hiljem.
Aga alustame varasest lapsepõlvest. Kus linnas ja mis peres sa sündisid?
Lappeenranna lähedal on Kukkola küla.
Seal me parandasime jalgrattaid.
Aga meie parandusstiil oli teistsugune nii et seda nimetati "Kukkola viisiks".
Peres olid isa ja ema.
Isa oli ettevõtja ja tal oli oma veoauto.
Ema oli kodune.
Alguses oli meil ka üks lehm.
Suviti olid meil ka lambad jne.
Sügiseks kasvatati siga, millest tehti jõuluroogasid.
Mul on ka vanem vend ja mu vanaisa elas ka meie majas,
kuni ma sain 12 aastaseks.
Teil oli köök ja tuba.
Tegelikult oli tuba ja kamber. Maja köeti puudega.
Küttepuid tuli tihti teha.
Praegugi mul sellest veel märk järgi. See juhtus saagimisel.
Tööd tegin juba noorest peale.
Vesi tassiti ämbritega tuppa ja siis jälle välja.
Vesi tõesti toodi kaevust tuppa ja siis toast välja.
Tagantjärele mõeldes - milline oli su lapsepõlv?
See oli tore, et järveni oli maad pool kilomeetrit.
Meil oli ka oma mets. Seal tegime ise paljusid asju.
Tooraine oli ju omast käest.
Suviti käisime ujumas ja omal põllul harvendasin porgandeid,
kasvatasime kartuleid. Tegemist oli palju.
Nüüdisaja noored ei pruugi uskuda, milline elu tol ajal oli.
Aga ikkagi oli elu hea, aga maailm on muutunud.
Kuna järv oli hästi lähedal,
püüdsime muidugi ka õngedega kala.
Kogudus pidas seal ka oma suvelaagreid,
millest ma küll osa ei võtnud,
kuid õhtuti läksime laagri lõkke äärde. Nii tore oli, kui seal lauldi.
Lõkke ääres oli väga hea ja mõnus olla.
Õhtul olime seal ja siis läksime tagasi koju.
Kuidas elu edasi kulges?
Käisid koolis ja õppisid mis eriala?
Esimesed 4 aastat ei läinud mul koolis hästi.
Alates 5. klassist hakkas paremini minema.
Põhikool oli siis 7 aastat ja keskkool 1 aasta.
Seejärel tuli ametikool. Sinna minnes olin 16 aastane.
Läksin 16 aastaselt ka Kaukaa paberivabrikusse treialiks.
Tänapäeval vist nii noorena ei saa enam minna.
Paberivabrikus olin umbes aasta ja siis läksin vabatahtlikult sõjaväkke.
Mis peale sõjaväge edasi sai?
Läksin tagasi õppima tehnikakooli.
Seejärel olin päris tehnik. Aasta oli siis 1972. Olin 21 aastane.
Millist tehnilist eriala sa õppisid?
Õppisin masinaehitust ja konstruktsiooni tehnikat.
2-3 aastat olin Kaukaa paberitehases planeerimiskontoris.
Nii läksid esimesed aastad.
Milline oli su elu, kui õppisid tehnikuks?
Mul oli plaan kolida Turu kanti Raisiosse.
Seal töötasin väikeses inseneribüroos.
Tegime korralikke puhastusseadmeid.
Puhastasime nii joogivett, kui ka reovett.
Siis tekkis mul plaan minna edasi õppima Turu ülikooli.
Seal õppisin 4 aastat.
Kuidas sul sel ajal usueluga oli?
Mängis üldse usuelu mingit rolli su elus?
Lapsepõlvekodus oli emal Piibel ja Jumalat me kodus austati.
Olen alati Jumalat austanud
ja väikesena ka palvetanud Jumala poole.
Tagantjärgi saan aru,
et siis ma polnud veel vaimselt uuesti sündinud.
Kuigi arvasin, et kõik see on mul olemas.
Elus juhtus nii mõndagi ja seegi asi muutus.
Õppisin 4 aastat Turus.
28.05.1978 kella 18 ja 19 vahel sain usklikuks.
See juhtus Turu jäähallis.
Seal oli koosolek ja ma olin palve järjekorras.
Seal kogesin ka päästekindlust.
Piiblist võib lugeda Johannese 3.ptk's:
"Kes pole ülalt sündinud, see ei saa näha Jumala Kuningriiki".
Hakkasin mõtlema, miks keegi polnud mulle sellest varem rääkinud?
Enne Ylivainio koosolekut olid sul mõned raamatud,
mida sa ahnelt lugesid, kuigi sa polnud usklik.
Räägi sellest natuke.
Nii see oli. 2-3 aastat enne seda koosolekut.
Ajalehes oli kuulutus:
"Stefanose Misjon müüb raamatut "Kristus raudse eesriide taga"."
Tellisin selle raamatu ja lugesin selle läbi.
Tellisin ka teisi raamatuid.
Kui ma neid lugesin, tõdesin,
et neis inimestes on nii palju enamat
ja nad tunnistavad Jeesusest kasvõi oma elu hinnaga.
Mida see pealkiri siis tegelikult tähendas?
See "Raudse eesriide taga". Millest seal räägiti?
Autor Richard Wurmbrandt oli olnud kokku 14 aastat Rumeenias vangis.
Siis ta osteti vabaks ja ta pääses läände.
Seal on üsna karme jutte, mida ta selles raamatus kirjutab.
Nagu ma aru sain, olid sel ajal minusugused usklikud inimesed,
kes uskusid Jeesusesse, pelgalt oma usu pärast vangis.
See on üsna jahmatav lugu.
Aga need raamatud sind veel usuotsuseni ei viinud?
Uurisid seda veel natuke kõrvalt.
See on eriline asi. Mul oli ka teisi raamatuid.
Nendes oli ka usupalveid.
Et kui palvetad nii ja nii, siis sa saad öelda, et oled usklik.
Lugesin neid mitu korda,
aga mu sees ei toimunud ikkagi midagi.
Olles seal jäähallis, tahtsin aga otsida ja ma leidsin.
Kuidas sa analüüsiksid seda olukorda?
Sa lugesid, sa tahtsid saada usklikuks neid usupalveid lugedes,
aga sellest hoolimata ei kogenud sa vaimulikku uuestisündi.
Kuid see juhtus seal kristlikul koosolekul olles.
Miks need asjad nii lähevad?
Tagantjärele mõeldes võib olla,
et lapsepõlves olnud religioossus justkui varjutas seda,
nii et ma ei näinud ega tajunud seda.
Mingit muud põhjust ma siin näha ei oska.
Või kui elus tuleb ette karme asju, mis silmad lahti teevad
ja siis Jumala Püha Vaim pääseb tegutsema.
Nendes olukordades avaneb süda paremini
ja takistused kaovad kergemini.
See on Jumala töö.
See on huvitav asi,
et kui on päästekindlus, siis see lihtsalt on.
Seda pole enam vaja küsida preestrilt või külaköstrilt.
Vaid see on olemas.
Ja nüüd, kui ma olen Piiblit lugenud, saan aru, et Püha Vaim kinnitab seda.
Jumala Püha Vaim. Jeesus on saatnud Püha Vaimu.
Rooma kirjas 1:12 öeldakse:
"Kõigile, kes Teda vastu võtsid, andis Ta väe saada Jumala lasteks."
Ehk siis, inimene peab kogu südamest tahtma seda vastu võtta.
Ka mul oli suur tahe,
kui käisin neil kristlikel koosolekutel ja lugesin raamatuid.
Räägi veel, mis juhtus siis, kui sa Jeesuse oma ellu vastu võtsid?
Kirjelda natuke seda olukorda.
See oli päiksepaisteline päev.
Sõitsin koosolekult autoga minema
ja pidin jälgima, et ma liiga kiiresti ei sõidaks.
Sel suvel olin linnatänavatel, kui palvering korraldas koosolekuid.
Need toimusid Raisio väljakul 2 korda nädalas.
Tookord me tunnistasime,
sest tookord oli kogudustes selline komme,
et usklikuks saanud inimesed tunnistasid oma usust Jeesusse.
See on hea, sest selline asi kindlasti tugevdab, kinnitab
ja on suur tunnustus.
Tekkis sul ka kaastunne või mure inimhingede pärast?
Suve viimasel koosolekul andis selle juht mulle mikrofoni.
Ta ütles mulle: "Räägi midagi!"
Mäletan siiani, kuidas ma ütlesin:
"Olen siin selle pärast, et sa võiksid kuulda
ja pääseda ka Jumala Kuningriiki usu kaudu Jeesusse."
Õige varsti peale seda said sa Püha Vaimuga ristitud.
Jah. See janu muudkui kasvas
ja inimesed rääkisid Püha Vaimuga ristimisest.
See toimus järgneva aasta jaanuaris.
Jaanuaris korraldati koguduses ristimispäevad.
Seal juhtus see, et hakkasin tugevasti keeltes rääkima.
Nii palju, kui olen sind nende 10 aasta jooksul jälginud,
siis tean, et Jumala armuandidest on just keeltes rääkimine
su elus väga tugev.
Samuti nende tõlgitsemine.
Räägi natuke keeltes rääkimisest, selle mõjust ja tähendusest usuelule.
Kui see "krõks" ära käis, rääkisin vaid ühe korra.
Ühe korraga veel keeled külge ei jäänud.
See mees, kes mu eest palvetas, ütles, et ta oskab 7 või 8 eri keelt.
Piltlikult öeldes: võtab riiulilt keele ja räägib seda.
Paneb tagasi, võtab uue keele ja räägib seda jne.
Ma vaatasin teda suure imestusega.
Olles sügisel Piiblikoolis, laadis Püha Vaim mind uue väega.
Sellega jäid mulle keeled külge ja ma pidin seda praktiseerima.
Kui ma autoga sõitsin, laususin üksikuid sõnu.
Koosolekutel hakkasin juba ladusamalt rääkima.
On ju nii, et mida rohkem räägid, seda rohkem hakkad aru saama.
Neid keeli on kergem rääkida, kui soome keelt. Palju kergem.
Lõpuks hakkad ka sisust aru saama - Jumala kõne tuleb esile
ja see hoiabki mind üleval.
Ütlesid, et kui tulid peale rasket töönädalat koju,
oli su "relvaks" keeltes rääkimine.
Jah. Vahel olid rasked töönädalad, kus oli palju projekte.
Vahel töötasime 50-75 tundi nädalas.
Reede õhtuks olin päris väsinud.
Saunas olles, kui rääkisin keeltes, tõlkis Püha Vaim seda mulle niimoodi,
et ma olin täiesti uus inimene.
Kuidas palve -ja armuannid sind su igapäevases inseneritöös aidanud on?
See on huvitav, et inseneritöös pole veel tulnud patente.
Aga neid võib veel tulla.
Armuannid inseneritöös?
Üldiselt palve.
Kui ma olin saanud usklikuks,
siis muidugi rääkisin töökaaslastele kohvipauside ajal,
et ma sain usklikuks.
Teised suhtusid asjasse mõistvalt.
Ma palvetasin keeltes, kui olin tööreisil Lõuna-Koreas.
See aktiveerus siis, kui saabusin sellele maale.
Ma ei julgenud seda keelt rääkida paberitehase nõupidamiste ruumis.
Ma ei teadnud, kas nad oleksid aru saanud,
kuigi see keel kõlas korea keelele sarnaselt.
Siis rääkisin keset ööd oma hotellitoas.
See käib kogu aeg kaasas ja hoiab ärkvel.
Kui oled rännanud Jumalaga nii tööelus kui ka mujal,
on elus olnud olukordi, kus sa oled kogenud väe vähenemist.
Kuidas Jumal sind sellistes olukordades on julgustanud?
Sellest on möödas pea 20 aastat, kui mu elus oli suur läbikukkumine.
Varsti peale seda kogesin,
kuidas Püha Vaim hakkas mulle rääkima
neljast pidalitõbisest mehest.
Siis hakkasin Piiblist otsima, kus need Piiblis on.
Leidsin selle 2 Kuningate Raamatu 7. peatükist.
Seal on 4 pidalitõbist meest.
Nende elu oli tõelises kitsikuses.
Nad arutlesid, et kui nad jäävad linna väravasse,
siis nad surevad.
Ja kui nad lähevad linna, kus on omad ehk juudid,
ei võetaks neid seal vastu ja nad sureksid samuti.
Seal oli ka näljahäda. Toitu polnud.
3.variant, mis tähendas ka surma, oli minna vaenlase laagrisse.
Kui lugeda seda Piiblisõna,
siis on näha, et nad läksid hämaras liikvele.
Ning hämaras põgenesid ka vaenlaste väed.
Sellepärast, et Jumal lasi kuuldavale sõjavägede müdina,
nagu tuleksid suured vaenlaste väed.
Kuigi seal kõndis ainult 4 pidalitõbist meest.
Pidalitõbised läksid esimesse telki - seal oli toitu ja nad sõid.
Teisest telgist leidsid nad kulda ja muud väärtuslikku kraami.
Ja siis tekkis neil mõte: "Seda asja ei saa jätta enda teada!
Sellest tuleb minna rääkima ka omadele."
Nad läksid tagasi ja eri aegadel läks kogu linn liikvele.
Kõigil oli toitu ja varustust,
kuna vaenlane oli ka varustuse maha jätnud.
Kui sa lugesid Kuningate Raamatut, mida see sinu jaoks avas?
Ma ise olin kitsikuses.
See Piiblisõna hoidis mind püsti pool või isegi terve aasta.
Siin on mu oma tõlgendus -
nõrgim inimene koguduses võib osutuda koguduse võtmeisikuks.
Ükskõik, milline masendus või kitsikus või mingi halb olukord ka poleks -
Jumala vaatevinklist võid sa olla see isik,
kes avab need sõlmed selles koguduses või kogukonnas.
Aga inimlik tarkus toimib just teistmoodi.
See vaatab just väliseid asju ja oskusi ja seda, mida inimene teeb,
unustades sootuks selle nõrga inimese.
Õpetuslikult see on nii.
Ma käisin 13 nädalat piiblikoolis,
kust anti selline kinnitav paber, et oled osalenud sealses õppetöös.
Siis rektor ütles: "Teid pole mitte millekski ette valmistatud."
Aga Jumal koolitab meid igapäevaselt.
Püha Vaim ka. Püha Vaim on Jumal.
Piiblikoolis õpetati veel, et Jumal saatis Jeesuse.
Jeesus tuli maa peale ja lepitas meie patud ning haigused.
Kõikide inimeste haigused.
Ta suri ristil meie pattude eest ning läks taevasse.
Kui Jeesus läks taevasse, saatis Ta Püha Vaimu.
See on huvitav asi, et Püha Vaim asub usklike sees.
Nii võime toetuda sellele: "Püha Vaim, mis täna toimuma saab?"
Ja nüüd täna oleme siin.
Sa ei saa end hinnata selle järgi, mida tunned oma meeltes ja kehas.
Sa tead, et Püha Vaim on siin ja selles peitub vägi sinu jaoks.
Jah. Üksi olles kodus, autos ja kasvõi koguduseski,
kui on olukordi, kus saab palvetada keeltes,
siis Püha Vaim paneb asja liikuma.
Sa oled kõik need 12 aastat olnud meie kõrval ja meiega koos.
Oled peaaegu iga kord olnud palvetelefoni juures.
Ja eriti veel PLUSS kanali palvetelefonil teenimas.
Hädasolevad inimesed helistavad sellele ja paluvad abi.
Kas tahaksid sellest tööst midagi esile tuua?
Alguses, kui astusin palvetelefoni teenistusse
ja tulin siia stuudiosse vastama,
siis mäletan seda esimest korda. See oli üks reedene päev.
Telefon helises ja ma võtsin vastu.
See on üsna kole, et inimestel on sellised ja sellised probleemid.
Telefon muudkui heliseb 1,5 h ja ma võtan vastu.
Siis tegime nii, et kirjutasime palvesoovid lühidalt paberile
ja seejärel inimesed palvetasid nende eest.
Inimestel olid omad hädad-probleemid omas ihus. Neid oli väga palju.
Just haigused ja ka vaimsed raskused.
Oli ka igasugust lootusetust.
Jah. See hämmastas,
kuidas inimestel, kes väitsid end uskuvat Jeesusse,
olid sellised raskused.
Samas olid rõõmuks need uudised,
kus inimesed said usklikuks ja andsid omad elud Jeesusele.
Ehk teisisõnu, sa oled saanud telefoni teel inimesi usule tuua.
Üks kord oli siis, kui TV7 Plus alustas.
Ühel õhtul oli poole tunni jooksul 8 kõnet ja 3 viimast inimest neist -
igaüks tahtis oma elu Jeesusele anda.
Oli tavatult suur väelaeng, kui inimesel oli tõsi taga.
Oli hea, et see oli trükitud paberile - inimesele loeti ette ja ta kordas järele
Julgelt võib öelda, et inimene astus pimedusest Jumalariiki.
Oli 3 sellist juhust üksteise järel. Küll ma olin rõõmus!
Sa teadsid ka seda, et Piibli järgi oli taevas kolmekordne pidu.
Aamen! Nii oli.
Endalgi oli selle üle väga hea meel.
Jah.
Sa oled nendega jätkanud ja jätkad ka edaspidigi.
Aga nüüd on aeg nii kaugel,
et ma palun sul öelda vaatajatele seda,
mida Jumala Vaim sulle südamele annab.
Seesama olukord, kui ma ise sain usklikuks.
Kui ma avasin Piibli, siis lugesin Johannese 3:3
"Igaüks, kes pole uuesti ülevalt sündinud,
ei saa näha Jumalariiki."
Siis ma mõtlesin, miks keegi pole mulle sellest rääkinud?
Siis sain aru, et mingis olukorras olin seda siiski kuulnud,
aga see polnud veel siia kohale jõudnud.
Aga nüüd tahan öelda seda, et sina, kes sa otsid ja tahad leida,
see on see võti - mõistmine, et see on Jumala tervitus sulle.
Võta Jeesus vastu!
Ja kui sa loed Piiblit veel rohkem, siis Rooma 10:13 ütleb:
"Igaüks, kes hüüab appi Jumala nime, saab päästetud."
Kuna seal on kirjutatud "igaüks", siis ka sina oled nende hulgas.
Sa oled nende hulgas.
Olgu su olukord kuitahes võimatu ja lootusetu.
Nagu ma enne rääkisin 4 pidalitõbisest mehest,
et on igasuguseid halbu olukordi me eludes,
oled sa usklik või mitte.
Kuigi sa oled usklik ja sa tõded, et võimalusi on vähe,
siis Jumala vägi teeb sind väeliseks.
Aitäh Seppo Hietanen, et olid me saatekülaliseks
ja et rääkisid võtmetest usklikuks saamiseks
ja oma kogemustest elus koos Jeesusega.
Sul on veel palju aastaid ees ja kui sa käid "märk rinnas",
on tore, kui saame kokku ja võime taas rääkida,
mida Jumal on teinud nendel nädalatel.
Olgu su elu õnnistatud!
Samuti su naine Seija, kes ka teenib TV7-s.
Rõõm on olla kaasas Jumala töös!
Kui soovid toetada Eesti TV7 tööd, helista 900 1777 (kõne hind 7)
Võid annetada ka pangaülekandega,
leides me andmed www.tv7.ee Täname!
Tõlge: Raul Jürimaa